Fil-11 ta' Frar tas-sena 1858, għall-ħabta tal-ħdax, tfajla fqajra ta' erbatax-il sena, Santa Bernardetta Soubirous, ħarġet minn darha ma' oħtha iżgħar minnha u ma' ħabiba oħra, sabiex tfittex xi ftit zkuk għan-nar. Waqt li t-tfajla kienet qiegħda tara mnejn tista' taqsam ix-xmara Gave, rat dawl qawwi u f'nofsu tilmaħ sinjura sabiħa, bilwieqfa fid-dahla tal-grotta. Is-sinjura kienet libsa bajda, marbuta f'qaddha b'faxxa kaħla, fuq kull riġel kellha tiddi warda tad-deheb, waqt li f'idha kellha kuruna sabiħa tar-Rużarju, biż-żibeġ bojod minsuġin bid-deheb. Kienet il-Madonna li, sas-16 ta' Lulju ta' dik is-sena, dehret għal 18-il darba ġewwa Lourdes, belt żgħira ħdejn il-muntanji Pirinej li jifirdu Franza minn Spanja. Billi din is-sena qed infakkru l-150 anniversarju minn dawn id-dehriet tal-Madonna, ħassejt li jkun xieraq li naqsmu flimkien xi ħsibijiet dwar il-konnessjoni li hemm bejn id-devozzjoni lejn il-Madonna taħt dan it-titlu u r-raħal ta' Birżebbuġa. m il-ġnien u l-grotta ta' San Gorġ L-ewwel sinjal tad-devozzjoni f'Birżebbuġa, lejn il-Madonna b'dan it-titlu, jeħodna lura għal 125 sena ilu meta f'dan ir-raħal li kien għadu ma sarx Parroċċa, ftit kienu r-residenti. Fl-inħawi tal-bajja ta' San Ġorġ, propju malli tibda tiela' lejn Bir id-Deheb minn Triq Għar Dalam, jew kif nafuha aħna, t-telgħa tal-Geru, għandna nsibu sqaq fuq ix-xellug li jwassalna sal-qiegħ ta' fejn Wied Dalam jilħaq il-livell tal-baħar. Nilmħu hemm bieb b'rixtellu tal-ħadid li fuq il- blata tiegħu tqiegħdet lapida bi skrizzjoni biex tgħarrafna li fl-1883, jiġifieri 25 sena biss wara d-dehriet, l-isqof Carmelo Scicluna għoġbu jagħti l-indulġenzi lil min jgħid Ave Maria hemmhekk fis-sqaq, jew ukoll, aktar 'il ġewwa mir-rixtellu. Dan il-bieb jinfetaħ regolarment, l-aktar fi tmiem il-ġimgħa kif ukoll fil-ġranet tad-devozzjoni. Meta nittawlu jew nidħlu minnu, insibu ġnien b'passaġġ fin-nofs li jeħodna sa ħdejn il-bokka ta' għar ċkejken, maqful ukoll b'kanċell. Skrizzjoni oħra li tinsab propju fuq id-daħla tal- grotta, issemmi aktar indulġenzi mogħtijin mill- Arċisqof Mikiel Gonzi fl-1958. Inħarsu fil-għar u nilmħu fih statwa sabiħa Soċjetà Filarmonika San Pietru Banda Birżebbuġa A.D.1990, Id-Devozzjoni lejn il-Madonna ta' Lourdes f'Birżebbuġa tal-Madonna ta' Lourdes bit-tfajla Santa Bernardina għarkobbtejha maġenbha. L-istatwa hija tal-ġebel, miżbugħa bl-ilwien li semmejna fil-bidu, u tinsab fuq artal skolpit, maħdum b'sengħa mill-ġebla Maltija. Erba' lampieri żgħar jinsabu mdendlin minn mas-saqaf ta' l-għar sabiex fihom tinżamm ix-xama' mixgħula mogħtija mill-pellegrini numerużi li jżuru b'devozzjoni u jitolbu f'riġlejn din ix-xbieha devota tal-Madonna. Dan il-post ta' devozzjoni imsejjaħ tant tajjeb minn Tonv Minuti, li jieħu ħsiebu, bħala 'Ġnien il-Paċi', tisma' ħafna jgħidulek li hemmhekk tistħajlek qiegħed il-Ġenna. Din il-frażi tfakkarni f'dak li jingħad dwar meta kienu qed jagħmlu statwa tal-Madnna f'Lourdes. Staqsew lil Bernardina jekk din tixbaħx lill-Madonna. Bernardina qaltilhom li għalkemm l-istatwa kienet sabiħa ħafna iżda madankollu s-Sinjura hija ħafna isbaħl Ħ Xbihat u niċeċ oħra f'Birżebbuġa Wara li rajna x-xbieha partikolari li għandna f'San Ġorġ, tajjeb issa nagħtu ħarsa lejn xbiehat oħra, li saru fi żminijiet aktar riċenti u li tista' tgħid jinsabu mxerrdin mar-raħal kollu. Fil-Knisja Parrokkjali nsibu statwa sabiħa maħduma fil-kartapesta. Din l-istatwa, li matul is-sena tkun merfugħa ġewwa, tinħareġ biss fil-Knisja fiż-żmien meta jibdew id-dehriet fi Frar. Ma nafux l-oriġini tagħha, iżda hija qadima u aktarx li tmur lura fi żmien meta l-Knisja tad-Duluri kienet għadha l-Parroċċa. Jingħad li meta nbniet il-Knisja attwali, tpoġġiet fin- niċċa żgħira mal-kappellun sakemm ċediet postha lill-istatwa tal-Madonna ta' Fatima li nġiebet madwar l-1950. Kien sarilha mant kbir tal-bellus ċelesti sabiex tintrama taħtu fil-festa tagħha, illum dan inbidel ma' wieħed żgħir u l-kbir qiegħed jintuża għall-festa tal- Madonna tar-Rużarju. Mis-sena 2000 'l hawn, qed isir pellegrinaġġ b'din l-istatwa għall-Bengħisa matul Mejju, bħalma jsir bl-istatwa l-oħra tal-Madonna ta' Fatima. i Insemmu issa ż-żewġ niċeċ li nsiBu fit-toroq tagħna. Nibdew l-ewwel b'niċċa qadima li tinsab ma' faċċata ta' bini qadim fi Triq iż-Żurrieq, qrib il-każin tal- Windmills F.C. Skond il-lapida ta' l-indulġenza, jidher li din in-niċċa tpoġġiet għall-bidu ta' l-1913, is-sena li fiha Birżebbuġa saret Parroċċa. Quddiem in-niċċa nsibu fanal li kien jinxtegħel biż-żejt jew bix-xema'. Niċċa oħra, li taf il-bidu tagħha madwar tletin sena ilu, jinxtegħel biż-żejt jew bix-xema'. Niċċa oħra, li taf il-bidu tagħha madwar tletin sena ilu, tinsab fi Triq Zaren Dalli, kantuniera ma' Triq Birżebbuġa jiġifieri mal-Pjazza tal-Knisja. Bħalissa, sakemm isir ix- xogħol ta' rikostruzzjoni, din ix-xbieha tant indukrata u prominenti tinsab trasferita għal ġo tieqa żgħira. ser terġa ssib postha meta jitlesta l-bini l-ġdid. Bosta xbiehat oħra tal-Madonna ta' Lourdes insibuhom ukoll f'postijiet prominenti, xi wħud qiegħdin ġewwa grotta magħmula mill-ġebel rustiku. e. Statwa fil-bitħa tal-Museum tas-Subien ta' Triq il- Knisja — minflok niċċa jew grotta, din ix-xbieha għandha madwara dekorazzjoni bil-ħadid b'xitla xxeblek magħha. e Statwa fi grotta fil-parapett tal-kunvent tas-Sorijiet tal-Karità, in-naħa ta' Triq Santa Rita. e Statwa, 'il ġewwa mid-dħul, fl-istallazzjoni tal-fuel ta' l-Enemalta. e. Statwa fl-iskola Primarja fil-bitħa tan-nofs in-naħa ta' Triq San Mikiel. Fl-aħħarnett tajjeb li nsemmu wkoll għadd ta' niċeċ żgħar li jinsabu fil-ġonna tad-djar privati jew f'xi niċċa żgħira f'xi parapett jew mal-koxxa ta' xi bieb ta' barra. Dawn, bosta drabi jiżżejnu b'xi dawl ikkulurit ħiereġ minn wara l-Madonna, b'xi bozza fit-tarf tax-xemgħa f'id Santa Bernardina, kif ukoll b'xi pompa li toħloq nixxiegħa ta' l-ilma biex tfakkarna fl-ilma mirakoluż li tul 150 sena kien mezz ta' serħan lil bosta mħarrbin li talbu bil-fidi lil Ommna tas-Sema. Jalla din id-devozzjoni lejn il-Madonna tkompli toktor u tinxtered. Tajjeb li din ma tkunx biss dekorazzjoni biex inżejnu xi rokna, iżda tkun espressjoni ħajja ta' fidi vera u mezz tajjeb biex bl-għajnuna ta' Marija naslu għand Binha Ġest. Ħajr ukoll lil Arthur Grima għall-għajnuna. Brian Tovver Ladidlejr FIŻ